OzLabs/hebrew-wiki-articles huggingface dataset:
אנואר שאול

אנואר שאול יושב מימין
אנואר שאול (בערבית: أنور شاؤول 1904, אל-חלה – 14 בדצמבר 1984), משורר ועיתונאי יהודי-עיראקי, יליד אל-חלה.

==קורות חיים==
בין השנים 1924–1925 ערך את העיתון הציוני העיראקי "אל-מצבאח" ("המנורה"). באותה תקופה כתב גם שירים המבטאים את אמונתו בלאומיות היהודית. במשך שלוש שנים שימש כמזכיר הקהילה היהודית בבגדאד, אך אז החל מתנכר לקהילה היהודית, וב-1937 אף חתם על הצהרה אנטי-ציונית.

בשנת 1929 הקים את השבועון הספרותי "אל-חאציד" (בערבית: الحاصد, "הקוצר"), אותו ערך עד שנת 1938. השבועון הציג פרשנות פוליטית, שכללה בין היתר ביקורת על הפשיזם האירופי ותמיכה בעצמאות מלאה לעיראק מבריטניה. תחת הנהגתו, הפך "אל-חאציד" לשבועון העיראקי החשוב ביותר.

שאול היה העיראקי הראשון שעסק בבעיות עממיות ודרש לבטל את הרעלה וכן שיפור מעמדן של הנשים. סיפוריו הראשונים פורסמו ב-1930 באנתולוגיה "היבול הראשון". ליקט ב-1937 אנתולוגיה של סיפורים קצרים מתורגמים בשם "סיפורי המערב". ספריו האחרים הם "בהמולה של העיר", 1955 וכרך שירים, "לחישות הזמן", 1956.

שאול ראה עצמו יהודי עיראקי בן העם העיראקי; תחילה לא עלה לישראל עם גל העלייה הגדול של יהדות עיראק במבצע עזרא ונחמיה ב-1951, אך אחרי 20 שנה, בשנת 1971, עזב את עיראק לישראל בשל רדיפת השלטון העיראקי אחר היהודים שנותרו. בישראל כינס ופרסם את שיריו בערבית, וכן כתב ופרסם בשנת 1980 את האוטוביוגרפיה "סיפור חיי בארץ הנהריים", אשר פורסם בערבית ולא תורגם לעברית.

נפטר ב-1984 בקיראון שליד תל אביב והוא בן 80.

==קישורים חיצוניים==
* 

==הערות שוליים==

קטגוריה:סופרים יהודים עיראקים
קטגוריה:משוררים יהודים עיראקים
קטגוריה:אומנים יהודים שפעלו בארצות ערב
קטגוריה:עיתונאים יהודים עיראקים
קטגוריה:עורכי עיתונים יהודים
קטגוריה:עולים בשנות ה-1970
קטגוריה:ילידי 1904
קטגוריה:עיראקים שנפטרו ב-1984
רנצ'ו מיראז'

רנצ'ו מיראז (באנגלית: Rancho Mirage) היא עיר קיט הנמצאת במחוז ריברסייד בקליפורניה שבארצות הברית. העיר נוסדה ב-1973 על בסיס מיזוג מיראז' קוב עם חמישה יישובים הידועים כ"קהילות קוב". בתחילת דרכה חיו בעיר כ-3,000 תושבים קבועים. 

על פי מפקד האוכלוסין של ארצות הברית העיר משתרעת על שטח כולל של 64 קילומטר רבוע, מתוכם 63 קילומטר רבוע קרקע ו-1 קילומטר רבוע (1.57%) מים. 

על פי מפקד האוכלוסין של שנת 2010, מנתה אוכלוסיית העיר 17,218 איש, לעומת 13,249 איש בשנת 2000. במהלך עונת הקיט עולה שיעור האוכלוסייה מעל 20,000 תושבים. 

העיר ממוקמת בין קת'ידרל סיטי לבין פאלם דזרט והיא אחד מתשע הערים של עמק קואצ'לה. 

== פוליטיקה ==
בבית המחוקקים של מדינת קליפורניה, רנצ'ו מיראז' מיוצגת במחוז ה-28 של קליפורניה, המיוצג כיום (2017) על ידי ג'ף סטון מהמפלגה הרפובליקנית.

בבית הנבחרים של ארצות הברית, רנצ'ו מיראז' מיוצגת במחוז הקונגרס ה-36 של קליפורניה, המיוצג כיום על ידי ראול רואיז מהמפלגה הדמוקרטית.

== קישורים חיצוניים ==

* 

== הערות שוליים ==

2017 04
קטגוריה:קליפורניה: ערים
קטגוריה:יישובים שהוקמו ב-1973
מאדי (נהר)

הנהר מאדי (באנגלית: Muddy River), או בשמו הקודם מואפה (Moapa River) הוא נהר קצר השוכן במחוז קלארק בדרום מדינת נבדה בארצות הברית. הנהר זורם בתוך מדבר מוהאבי, כ-100 קילומטרים צפונית לעיר לאס וגאס.

==גאוגרפיה==
אורכו של הנהר מאדי כ-51 קילומטרים. הוא מתחיל כסדרה של מעיינות חמים בעמק מואפה (Moapa Valley) וזורם לאגם מיד, שבו הוא נשפך לזרוע הצפונית של האגם סמוך לאוורטון (Overton ). לפני שנבנה סכר הובר זרם המאדי לתוך הנהר וירג'ין.

בסמוך לעיירה גלנדייל נשפך למאדי נחל האכזב מדואו ואלי ווש (Meadow Valley Wash), ושניהם מהווים את מערכת הניקוז העיקרית לדרום-מזרח נבדה.

==מקלט חיות הבר הלאומי מואפה==
אזור עמק מואפה הוא משכן למגוון רחב של מינים בסיכון, כולל דגים, חסרי חוליות, עופות וצמחים. שלושה מיני דגים בסיכון שוכנים באזור Moapa coriacea (באנגלית Moapa dace), Gila seminuda (Virgin River chub), ו-Crenichthys baileyi moapae (White River springfish). מינים אלו שוכנים במעיינות השונים המכונים מעיינות מאדי (Muddy Springs) המזינים את הנהר מאדי.

שירות הדגה וחיות הבר של ארצות הברית יצר את מקלט חיות הבר הלאומי מואפה (Moapa National Wildlife Refuge) ב"אזור הלאומי וורם ספרינגס" (Warm Springs Natural Area), כחלק ממתחם מקלט חיות הבר הלאומי המדברי (Desert National Wildlife Refuge Complex). בניסיון נוסף להגן על בתי הגידול השברירים באזור מעיינות מאדי ולשמר אותם, התארגנו "רשות המים של דרום נבדה" (Southern Nevada Water Authority) וגופים שונים להגנת הסביבה למיזם שמטרתו לשמר מינים אלו.

==היסטוריה==
האזור היה מולדתם של הילידים בני שבטי הפאיוט במשך מאות בשנים, כשבני המוהאבי שכנו מדרום. "מואפה" היא מילה בשפת הפאיוט שפירושה "בוצי". אף שהשם "נהר מואפה" היה בעבר השם הרשמי, המקומיים נהגו לתרגם את השם לאנגלית (Muddy באנגלית פירושו בוצי), והשם מאדי הפך לשם הרשמי של הנהר ב-1960.

במקור עקב השביל הספרדי הישן אחרי מסלולו של הנהר וירג'ין כל הדרך עד לשפך לנהר הקולורדו ואז המשיך עם הנהר מערבה. ב-1844 גילתה המשלחת של ג'ון פרימונט קיצור דרך שבעטיו נמנע הצורך להגיע עד נהר הקולורדו. הדרך החדשה הובילה בין רסטינג ספרינגס (Resting Springs) בקליפורניה לבין עמק הנהר וירג'ין דרך לאס וגאס ספרינגס וחצתה את הנהר מאדי סמוך לגלנדייל של ימינו. חלוצים מורמונים כבשו דרך לעגלות מסולט לייק סיטי ללוס אנג'לס לאורך דרך זו ב-1847. אחריהם הגיעו המהגרים לקליפורניה ב-1849 בעקבות הבהלה לזהב שרצו להימנע משלגי החורף של הסיירה נבדה, ושיירות העגלות של המתיישבים המורמונים בדרכם להתיישב בסן ברנרדינו ב-1852. מ-1855 הפכה הדרך לנתיב הובלת המשאות בעונת החורף בין יוטה לדרום קליפורניה והיא הייתה פעילה בדרום נבדה לתוך המאה ה-20.

מתיישבים מורמונים הקימו כמה יישובים באזור הנהר מאדי ב-1864, כולל העיירה סנט תומאס, שב-1938 שקעה תחת מי אגם מיד, עד שחורבותיה נחשפו מחדש בעקבות ירידת פני האגם. מסיבות שונות, כולל האקלים הקשה, תקופות בלתי צפויות של בצורת, עימותים עם בני הפאיוט שנהגו בעבר לגדל בחלקות שהמורמונים הפקיעו, ומחלוקות עם מדינת נבדה על גובה המיסים נטשו המורמונים את האזור ב-1871. המורמונים חזרו לאזור בשנות ה-80 של המאה ה-19 וכיום יש בו אוכלוסייה מורמונית משמעותית.

==קישורים חיצוניים==

==הערות שוליים==

קטגוריה:נבדה: גאוגרפיה
קטגוריה:יובלי הקולורדו
אלכסנדר אקוסטה

רנה אלכסנדר "אלכס" אקוסטה (באנגלית: Rene Alexander "Alex" Acosta; נולד ב-16 בינואר 1969) הוא דיקן, משפטן ופוליטיקאי אמריקאי, שכיהן כמזכיר העבודה של ארצות הברית תחת ממשלו של דונלד טראמפ מאפריל 2017 עד יולי 2019.

==ביוגרפיה==
אקוסטה נולד ב-16 בינואר 1969 במיאמי שבפלורידה, להורים גולים מקובה הקומוניסטית. בשנת 1990 קיבל תואר ראשון בכלכלה בהצטיינות מהרווארד קולג', ובשנת 1994 סיים את בית הספר למשפטים בהרווארד בהצטיינות. מיד לאחר לימודי המשפטים שימש אקוסטה כעוזרו של השופט סמואל אליטו, שמונה מאוחר יותר לתפקיד שופט בית המשפט העליון של ארצות הברית.

בשנת 2002 מונה על ידי הנשיא ג'ורג' ווקר בוש לחבר במועצה הלאומית ליחסי עבודה, ובשנת 2003 לתפקיד עוזר התובע הכללי של ארצות הברית עבור אגף זכויות האזרח במחלקת המשפטים של ארצות הברית.

בשנת 2005 התמנה לתפקיד התובע הכללי (הפדרלי) של המחוז הדרומי של פלורידה ובשנת 2008 אישר עסקת טיעון עם ג'פרי אפשטיין. בשנת 2009 החל לכהן כדיקן של הפקולטה למשפטים באוניברסיטת פלורידה אינטרנשיונל.

ב-16 בפברואר 2017 הודיע נשיא ארצות הברית דונלד טראמפ במסיבת עיתונאים כי הוא ממנה את אקוסטה למזכיר העבודה. ב-27 באפריל 2017 הוא אושר בסנאט ברוב של 38–60, ויום למחרת הושבע לתפקידו על ידי סגן הנשיא מייק פנס. אקוסטה הוא ההיספני היחידי והראשון בקבינט של ממשל טראמפ.

ב-12 ביולי 2019 הודיע אקוסטה על התפטרותו, בעקבות מעורבותו, כתובע הפדרלי למחוז דרום פלורידה, בעסקה המקלה עם עבריין המין שהואשם בסחר בקטינות ג'פרי אפשטיין. אקוסטה סגר בחשאי עסקת טיעון עם אפשטיין (13 חודשים ב"מעצר בתנאי שחרור לעבודה") והעניק לו חסינות מכל ההאשמות הפליליות הפדרליות. הוא עזב את תפקידו ב-19 ביולי לאחר שנמצאו ראיות כי אפשטיין פגע בעשרות נערות.<ref></ref><ref></ref>

==קישורים חיצוניים==

==הערות שוליים==

חברי המפלגה הרפובליקנית
קטגוריה:מזכירי העבודה של ארצות הברית
קטגוריה:נשיאות דונלד טראמפ: אישים שפרשו או הודחו
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת הרווארד
קטגוריה:סגל אוניברסיטת פלורידה הבין-לאומית
קטגוריה:אמריקאים ממוצא קובני
קטגוריה:אמריקאים שנולדו ב-1969
ויקיפדיה הטמילית

ויקיפדיה הטמילית (בטמילית: தமிழ் விக்கிப்பீடியா) היא המהדורה בטמילית של ויקיפדיה, המנוהלת בידי קרן ויקימדיה. היא הוקמה בספטמבר 2003 והגיעה ל-91,000 ערכים במרץ 2017. ויקיפדיה הטמילית היא הוויקיפדיה ה-60 בגודלה, והוויקיפדיה השנייה בגודלה בין השפות ההודיות מבחינת מספר המאמרים. זוהי גם הוויקיפדיה הראשונה ממוצא דרום-הודי שמחזיקה ביותר מ-100 אלף מאמרים. הפרויקט הוא אחד מהמובילים מבחינת איכות משפות דרום אסיה. במיזם כ-135 אלף ערכים ו-187 אלף משתמשים רשומים נכון למרץ 2021.

==משמעות תרבותית==

בניגוד לביקורת האקדמית על ויקיפדיה בארצות המערב, ויקיפדיה הטמילית נחשבת למקור מידע חשוב בשפה הטמילית באינטרנט. האנציקלופדיה עוברת פחות ונדליזם בהשוואה לפרויקטים גדולים יותר של ויקיפדיה, בעיקר משום שלפרויקט צמיחה איטית יותר, מפאת מחסור במשאבים או בשירותי אינטרנט באזורים הכפריים של טאמיל נאדו וסרי לנקה. רוב פיתוח הפרויקט נובע מפזורה טמילית בחו"ל.

בחודש אפריל 2010, נערך כנס האינטרנט הטמילי לסטודנטים במדינת טמיל נאדו, אשר הודו על הגדלת התוכן לוויקיפדיה הטמילית. התחרות הסתיימה עם יצירת 1,200 מאמרים חדשים שנבדקו באקדמיה על ויקיפדיה הטמילית בנושאים שונים.

בספטמבר 2013 ציינה מהדורה זו של ויקיפדיה את יום הולדתה העשירי.

==קישורים חיצוניים==
* 

== הערות שוליים ==

טמילית
נפתלי בן סימון

נפתלי בן סימון (נולד ב-25 בנובמבר 1961 במקנס שבמרוקו) הוא עיתונאי ששימש כתב בכיר, עורך ומגיש בחטיבת החדשות של ערוץ 1 וברשות השידור. בעשור השני של המאה ה-21, הוא שימש כבעלים של חברת BSC, העוסקת בשירותי הפקה ומדיה לחברות וארגונים. משדר תוכנית אישית ברדיו סול. מ-2020 משמש כמנהל מחלקת השירות הדיגיטלי בבית עמנואל השייך לעיריית רמת גן.

==ביוגרפיה==
בן סימון גדל בקריית ים להורים שעלו ממרוקו יחד עם תשעה אחים. הוא אחיו של חבר הכנסת לשעבר דניאל בן סימון. התחנך בישיבת פרחי אהרון בקריית שמואל, בתיכון רודמן בקריית ים וקדם צבאי בבית הספר הטכני של חיל האוויר.

את שירותו הצבאי עשה בחיל האוויר בטייסת תחזוקה בבסיס רמת דוד. הוא בוגר תואר ראשון באוניברסיטת חיפה, ותואר שני באוניברסיטת תל אביב.

בשנת 1988 עבר להתגורר בירושלים, החל ללמוד לתואר שני באוניברסיטה העברית, אותו לא השלים ועבד כתחקירן בקול ישראל בדסק החוץ של גדעון רמז. במהלך שהותו בירושלים עבד גם כעוזר פרלמנטרי של חבר הכנסת שמעון שטרית.

בינואר 1991 מונה בן סימון לכתב בערוץ 1 עם סיום קורס כתבים.

בפעילותו בערוץ הראשון שימש ככתב חינוך וכתב בדסק החוץ. כמו כן סיקר בהרחבה את הסכמי אוסלו ופיגועי ההתאבדות בישראל, אחרי רצח רבין עבר לסקר את פעילות ועדות הכנסת.

בן סימון זכה לפרסום רב בעבור שלוש כתבות יומן, הראשונה על הוצאת כלובי הדגים מים סוף עליה זכה בפרס קרן פראט. השנייה על תרמית תעודות הזכאות לדיור בקרב החרדים בפרויקט רכס שועפט עליה זכה בפרס מנהל הטלוויזיה ברשות השידור, יאיר שטרן והשלישית: חשיפת פרשת רקדנית הבטן והשגריר המצרי בישראל, כוללת ראיון בלעדי.

משנת 2000 ועד 2008 שימש ככתב וראש דסק כלכלה באולפן תל אביב של רשות השידור.

ככתב הערוץ הראשון עבד על תחקירים רבים, סיקר את ההפגנות בכיכר נגד יצחק רבין ואת חוקי התקציב הרבים שעברו במהלך תפקידו ככתב הערוץ הראשון בכנסת.

בן סימון עזב את הערוץ הראשון אחרי כ-20 שנות עבודה והחליט לפנות לדרך חדשה בחייו.

במרץ 2008 שימש כיועץ חיצוני לרשות השנייה לטלוויזיה ורדיו במכרז הרדיו האזורי באזור השרון.

בראשית 2013, פרשה רעייתו של בן סימון מבנק דיסקונט כסמנכ"לית בבנק וראש החטיבה הפיננסית וביחד הם הקימו את חברת BSC - Ben Simon Communication. ובית ספר גבוה להכשרות פיננסיות הראשון מסוגו בישראל IFI- Israel Finance Institute.

ב-21 בספטמבר 2015 הודיע בן סימון כי הוא מתמודד על מקום ברשימת הליכוד לקראת הבחירות לכנסת העשרים ואחת.

ב-2016 הגיש ברשת ב' שתי תוכניות בשם "רגע לפני החג עם נפתלי בן סימון", לכבוד חג הפסח וראש השנה.

בשנת 2019 עזב את תנועת הליכוד והצטרף לתנועת ישראל ביתנו.

משנת 2020 מגיש ברדיו האינטרנטי רדיו סול תוכנית שבועית בשם "דקה לחצות" בה הוא מארח אישי ציבור ואנשי השעה.
מתגורר ברמת גן, גרוש ואב לשלושה.

==קישורים חיצוניים==
* [https://www.haaretz.co.il/misc/writers/WRITER-1.7757344 רשימה מלאה: כל מאמריו של נפתלי בן סימון באתר הארץ]

קטגוריה:הערוץ הראשון: שדרנים ומנחים
קטגוריה:פעילי הליכוד
קטגוריה:בוגרי ישיבת פרחי אהרון
קטגוריה:בוגרי תיכון רודמן, קריית ים
קטגוריה:בוגרי אוניברסיטת חיפה
קטגוריה:בוגרי אוניברסיטת תל אביב
קטגוריה:ישראלים ילידי מרוקו
קטגוריה:ישראלים שנולדו ב-1961
הדרך השלישית

בפוליטיקה, הדרך השלישית (באנגלית: Third Way) היא עמדה הממוקמת במרכז המפה הפוליטית, המנסה לגשר בין השמאל והימין הפוליטיים, על ידי תמיכה וקידום מיזוג מגוון של עמדות כלכליות ימניות מסוימות, הכוללות תמיכה בשוק החופשי לצד תוכניות חברתיות וסוציאליות.

בין הפוליטיקאים המרכזיים שזוהו עם דרך זו נמנים נשיא ארצות הברית ביל קלינטון, ראש ממשלת בריטניה טוני בלייר, קנצלר גרמניה גרהרד שרדר, ראש ממשלת איטליה מתאו רנצי, נשיא צרפת עמנואל מקרון, ויאיר לפיד.

==ראו גם==
* קהילתנות
* ליברטריאניזם

==קישורים חיצוניים==
* 

קטגוריה:מרכז פוליטי
קטגוריה:מחשבה מדינית
קטגוריה:אידאולוגיות
גוסטב אוקרילם

הברון יוהאן גוסטב נילס סמואל אוקרילם ממרגרטלונד (בשוודית: Johan Gustaf Nils Samuel Åkerhielm af Margaretelund; 24 ביולי 1833 – 2 באפריל 1900) היה פוליטיקאי, ברון ובעל קרקעות שוודי. כיהן כחבר הריקסדאג (הפרלמנט השוודי) בין השנים 1859 – 1866 ובין השנים 1870 – 1900, כשר האוצר בין השנים 1874 – 1875, כשר החוץ בשנת 1889 וכראש ממשלת שוודיה בין השנים 1889 – 1891.

==חייו==
גוסטב אוקרילם נולד בסטוקהולם כבנם של חבר הקבינט השוודי, גוסטב פרדריק אוקרילם ושל רעייתו, אליזבט סופיה אנקר. לאחר שירות בשליחות דיפלומטית בסנקט פטרבורג ובקופנהגן, הייתה לו קריירה פוליטית מוצלחת והוא מילא שורה של תפקידים בממשלת שוודיה. ב-1889 הוא מונה על ידי ראש הממשלה גיליס בילט לתפקיד שר החוץ ובאוקטובר אותה שנה הוא נבחר להיות ראש ממשלת שוודיה.

אוקרילם שאף לפתור את בעיות הביטחון של שוודיה, אך מאמציו עלו בתוהו בשל ההתנגדות של חברי הבית התחתון של הפרלמנט. אף על פי כן, הוא הצליח להישאר בשלטון הודות לתמיכתם של חברי הבית העליון. ב-1891 הוא נאלץ להתפטר מתפקידו עקב מתן תשובה פזיזה לשאלה בנושאי ביטחון שפורשה כרצון לאיים במלחמה כנגד נורווגיה. הניסוח המדויק של הצהרתו לא היה ברור, אך אלה שנכחו באותו מעמד אמרו שההצהרה נוסחה פחות או יותר במילים ש"סדר חדש בצבא יאפשר לנו לדבר שוודית עם הנורווגים".

גוסטב אוקרילם מת ב-2 באפריל 1900 בסטוקהולם.

==קישורים חיצוניים==

* [http://runeberg.org/millionar/7/0237.html Lazarus (1902). Svenska millionärer: minnen och anteckningar. 7.] 
* 

קטגוריה:ראשי ממשלת שוודיה
קטגוריה:שרי ממשלת שוודיה
קטגוריה:שוודים שנולדו ב-1833
קטגוריה:נפטרים ב-1900
ארי רון

ארי רון (1932 – 31 במרץ 2017) היה מאייר ומעצב גרפי ישראלי. התפרסם בעיקר באיוריו לספר הילדים "איה פלוטו".

==ביוגרפיה==
רון נולד בתל אביב וגדל בירושלים, שם למד בבית הספר בצלאל. בתחילת שנות ה-50 של המאה ה-20, לאחר שירותו הצבאי, עבר להתגורר עם רעייתו דינה בקיבוץ מגידו. בהמשך למד בבית הספר הלאומי הגבוה לאמנויות היפות בפריז, צרפת, וכשחזר לישראל השתכן בחיפה.

רון שימש כמורה לעיצוב גרפי במרכז האקדמי לעיצוב ולחינוך ויצו חיפה מאז שהוקמה בו מחלקה לעיצוב גרפי במהלך שנות ה-70. הוא עסק בהוראה גם בטכניון, באוניברסיטת חיפה ובמכללת אורנים.

רון נפטר ב-31 במרץ 2017 מדום לב. כתושב חיפה, נטמן בבית העלמין תל רגב. הותיר אחריו את אשתו דינה ושתי בנות.

===יצירותיו===
בשנת 1957 יצא לאור ספר הילדים "איה פלוטו". הספר נכתב על ידי דינה רון ולאה גולדברג, בעקבות איוריו של רון, אותם יצר עבור בתו כשגר בקיבוץ מגידו. בשנות ה-70 צייר רון מחדש את עטיפת הספר עבור מהדורתו המחודשת, כיוון שהגלופה המקורית אבדה. בנוסף לאיוריו לספר זה, אייר רון ספרי ילדים נוספים, וכן עסק בעיצוב בולים ובעיצוב מסחרי, כמו הלוגו הראשון של קליל תעשיות<ref></ref>.

בשנת 1983 עיצב את קלפי המשחק "טאקי". בהמשך המשיך לעבוד יחד עם חיים שפיר, ממציא המשחק, ואף אייר את ספרו "ארץ האין".

בשנת 2016 הוצגה ב"בית שץ" בירושלים תערוכה שהציגה מגוון מעבודותיו, אותן יצר במשך יותר מחמישים שנה.

==קישורים חיצוניים==
* 
* אלי אשכנזי, [http://www.einayim.com/NewsPage.aspx?id=295 אמא ואבא של הכלב פלוטו גרים בחיפה] , עיניים, 20 במרץ 2008

==הערות שוליים==

קטגוריה:מאיירים ישראלים
קטגוריה:מעצבים ישראלים
קטגוריה:בוגרי בית הספר בצלאל החדש לאומנות ולאמנות
קטגוריה:סגל הטכניון - מכון טכנולוגי לישראל
קטגוריה:סגל אוניברסיטת חיפה
קטגוריה:סגל אורנים - המכללה האקדמית לחינוך
קטגוריה:מורים לאמנות בישראל
קטגוריה:מגידו (קיבוץ): אישים
קטגוריה:אישים הקבורים בבית הקברות תל רגב
קטגוריה:ישראלים שנולדו ב-1932
קטגוריה:ישראלים שנפטרו ב-2017
שרה שרה

שרה שרה (מעוצב: שׂרה שׁרה) הוא אלבום האולפן העשרים-ושלושה של הזמרת-יוצרת הים תיכונית שרית חדד. האלבום יצא לאור ב-28 במרץ 2017, בהוצאת חברת התקליטים NMC יונייטד אנטרטיינמנט. עם יציאת האלבום, יצא לאור השיר "לא תודה", שזכה להצלחה רבה בארץ.

האלבום זכה להצלחה רבה כאשר הפך לאלבום הנמכר ביותר של חדד בעשור האחרון, עם מכירות של למעלה מ-80,000 עותקים. בזכות נתוני המכירות של האלבום, הוענק לו תואר פלטינה כפולה בישראל. שמה המקורי של שרית והיותה זמרת, יצרו את שם האלבום "שָׂרָה שָׁרָה", ואת שיר הנושא מתוכו, "שרה שרה".

בנוסף לכך, השיר "למה לי" מהאלבום הגיע למקום ה-12 במצעד השנתי של רשת גימל.

== רקע וכתיבה ==
את האלבום הפיק אבי גואטה, ואת שיריו כתבו מלחינים ופזמונאים רבים, כשהבולטים מביניהם הם; הנרי, דולב רם ופן חזות, אלירן אביטל, מאיר בנישתי, מאור אדרי, נתנאל ששון, תמר יהלומי ואחרים.

== רשימת רצועות ==

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)
|פלטינה 2×
|80,000
|}

== הערות שוליים ==

קטגוריה:אלבומי 2017
קטגוריה:אלבומי שרית חדד
קטגוריה:אלבומים בעברית
קטגוריה:אלבומים שהופקו על ידי ג'ורדי
קטגוריה:אלבומי פלטינה כפולה ומעלה בישראל
קטגוריה:אלבומי חברת אבי גואטה הפקות בע"מ
קטגוריה:אלבומי חברת NMC יונייטד אנטרטיינמנט
הספרייה הנשיאותית על שם ג'רלד פורד

הספרייה הנשיאותית על שם ג'רלד פורד (באנגלית: Gerald R. Ford Presidential Library) היא ספרייה נשיאותיות המנציחה את שמו ואת מורשתו של נשיאה ה-38 של ארצות הברית, ג'רלד פורד. הספרייה ממוקמת בקמפוס הצפוני של אוניברסיטת מישיגן בעיר אן ארבור, מישיגן, הנמצאת 130 קילומטר מהמוזיאון הנשיאותי על שם ג'רלד פורד. הספרייה והמוזיאון הנשיאותיים על שם ג'רלד פורד מופרדים זה מזה לפי בקשתו של פורד. 

== היסטוריה ==
בספרייה יש חומר על חייו האישיים של ג'רלד פורד ואשתו בטי פורד, מכתבים שכתב בעת כהונתו כנשיא וספרים העוסקים בכהונתו כנשיא ארצות הברית. פורד ביקר מספר פעמים בספרייה עד למותו בשנת 2006. הוא ואשתו נקברו במקום.

בעודו חבר הקונגרס של ארצות הברית, פורד החל לתרום את ניירות ומסמכים מכהונתו לספרייה ההיסטורית של בנטלי באוניברסיטת מישיגן, שם רכש את השכלתו הגבוהה ב-1965. עם תום כהונתו כנשיא ארצות הברית, הציע פורד לתרום את החומרים הנשיאותיים שלו לספרייה הנשיאותית שתוקם בקמפוס האוניברסיטה ותנוהל בידי הארכיון הלאומי של ארצות הברית. 

בניית הספרייה החלה ב-15 בינואר 1979 וב-27 באפריל 1981 נפתחה הספרייה לציבור. זאת הספרייה הנשיאותית היחידה המופרדת מהמוזיאון הנשיאותי.

== אוספים ==
רוב האוסף של הספרייה מורכב מניירות מימי כהונתו של פורד בבית הלבן בשנים 1974–1977. בספרייה ניתן למצוא מאמרים של בטי פורד, מאמרים נוספים לפני ואחרי תקופת הנשיאות של פורד, ראיונות מחקר וכיוצא בזה. בסך הכל, יש 3,500 שעות שמיעה של אודיו, 25 מיליון דפי מסמכים, 3,500 שעות של סרטי קולנוע העוסקים בחייו של פורד ו-450,000 תמונות.

== קישורים חיצוניים ==

* 

== הערות שוליים ==

פורד
קטגוריה:ג'רלד פורד
קטגוריה:אן ארבור
קטגוריה:מישיגן: מבנים
קטגוריה:אוניברסיטת מישיגן
אברהם ביג'אג'ו

הרב אברהם ביג'אג'ו (1858 – 12 באוגוסט 1923) היה שד"ר ודיין, רב הקהילה היהודית בפארו שבפורטוגל, ומחשובי רבני העדה הספרדית בירושלים.

==קורות חיים==
נולד בקושטא שבאימפריה העות'מאנית לאהרון ביג'אג'ו. בילדותו עלה עם אביו לארץ ישראל והשתכן בירושלים. בצעירותו למד בבית הספר דורש ציון ורכש שם בין היתר שליטה בשפות ערבית, צרפתית וטורקית.

לאחר שנישא בצעירותו, התגורר בשכונת נחלת שבעה בירושלים, ויצא לשליחויות שונות כשד"ר מטעם מוסדות ירושלים וחברון לארצות המזרח, חצי האי ערב, איראן, עיראק, הודו וסין. בשנת 1897 שהה בשליחות במרקש שבמרוקו מטעם כוללות חברון.

בפעילותו בירושלים שימש כשוחט וכמוהל, וכגבאי בית החולים משגב לדך. כן שימש כמורה צדק ודיין לצד הרב משה תג'יר והרב יצחק לבטון, ובהמשך לצד הרב בן ציון אברהם קואינקה.

בחודש ינואר 1912 נבחר לשמש כחבר בוועד העדה הספרדית בירושלים לצד הרבנים דוד פאפו, יוסף מרדכי הלוי, חנניה גבריאל, רפאל שלמה לניאדו ויוסף שאול אלישר.

בשלב מסוים עזב את ירושלים, ועבר להתגורר בפארו שבפורטוגל, שם שימש כרב ושוחט הקהילה היהודית במשך שנים רבות.

לאחר שבנו בן ה-19 ואשתו הראשונה נפטרו, נישא בשנית ונולדו לו בן ובת נוספים.

הלך לעולמו ב-12 באוגוסט 1923 (ל' באב ה'תרפ"ג).

== חיבוריו ==
* ושחטתם בזה - הלכות שחיטה, דינים ופסקים, הודפס על ידי קרובו הרב יהודה אלעזר, ירושלים ה'תרצ"ב
* דרושים - מאה ואחד דרושים למועדים שונים
* שמך אברהם - חידושים ופירוש על התנ"ך, פרקי אבות ודרושים
בנוסף חיבר ספר חידושים על הש"ס, ספר על חכמת הקבלה, ופירוש על התורה וחמש מגילות. כן כתב בהמאסף בעריכת הרב בן ציון אברהם קואינקה, שנה א'.

== לקריאה נוספת ==
* משה דוד גאון, יהודי המזרח בארץ ישראל, חלק ב' (עמ' 142 - 143)

== קישורים חיצוניים ==
* [http://www.hebrewbooks.org/pagefeed/hebrewbooks_org_36724_150.pdf אברהם ביג'אג'ו] בספר יהודי המזרח בארץ ישראל מאת משה דוד גאון, באתר HebrewBooks
* ספרו [http://www.hebrewbooks.org/pdfpager.aspx?req=37253&st=&pgnum=1&hilite= ושחטתם בזה] באתר HebrewBooks
* 
* 
* 
* 

== הערות שוליים ==

קטגוריה:שד"רים
קטגוריה:האימפריה העות'מאנית: רבנים
קטגוריה:מוהלים
קטגוריה:ירושלים: רבנים
קטגוריה:נחלת שבעה: אישים
קטגוריה:בוגרי תלמוד תורה דורש ציון
קטגוריה:אנשי עליות קדומות לארץ ישראל
קטגוריה:אנשי ועד העדה הספרדית בישראל
קטגוריה:אנשי ועד העדה הספרדית בירושלים
קטגוריה:סגל משגב לדך
קטגוריה:ארץ-ישראלים שנולדו ב-1858
קטגוריה:ארץ-ישראלים שנפטרו ב-1923
קטגוריה:עולים לארץ ישראל בשנים 1800–1881
נורה טייסון

נורה וינגפילד טייסון (באנגלית: Nora Wingfield Tyson) (נולדה ב-1957) היא קצינה בדימוס בדרגת תת-אדמירל בצי ארצות הברית בתפקידה האחרון שירתה כמפקדת הצי השלישי, והייתה האישה הראשונה בתפקיד זה.

==ביוגרפיה==
טייסון נולדה וגדלה בממפיס שבטנסי. אביה שירת כנווט בגיס האווירי של צבא ארצות הברית ובמשמר הלאומי של טנסי, ואמה עבדה כטכנאית רפואית. ב-1975 סיימה את לימודיה בתיכון הכנסייה האפיסקופלית סיינט מרי. ב-1979 סיימה תואר ראשון באנגלית באוניברסיטת ואנדרבילט, ובדצמבר אותה שנה התגייסה לצי ארצות הברית. היא עברה קורס קצינים של הצי בניופורט ושירתה בתפקידי מטה. ב-1983 סיימה קורס טיס ושירתה כנווטת בטייסת הסיור הרביעית של הצי, בה ביצעה מספר תפקידים כולל מפקדת הטייסת. 

שירתה כעוזרת קצין מבצעים על סיפון נושאת המטוסים מדגם מדגם אסקס "USS לקסינגטון (CVT-16)" ששימשה לאימוני חיילי הצי, וכקצינת ניווט בנושאת המטוסים מסדרת נימיץ "אנטרפרייז (CVN-65)" 

תפקידי מטה שלה כללו בין השאר שירות כקצינת תכנון במטות המשולבים, ראש לשכת מפקד הצי השישי ועוזרת לראש המבצעים הימיים. 

בפברואר 2004 מונתה טייסון למפקדת אוניית הסער האמפיבית "USS באטן (LHD-5)" עליה פיקדה עד ספטמבר 2005. היא שימשה בתפקיד במהלך הסיוע לנפגעי הוריקן קתרינה, ובמהלך שני סבבים במפרץ הפרסי לתמיכה בכוחות הלוחמים במלחמת עיראק. ב-2007 מונתה למפקדת כוח המשימה 73 בסינגפור. ביולי 2010 מונתה למפקדת קבוצת התקיפה השנייה בראשות נושאת העל "ג'ורג' ה' ו' בוש (CVN-77)", בהפלגה המבצעית הראשונה שלה ושירתה בתפקיד עד ינואר 2012. היא האישה הראשונה שמונתה למפקדת קבוצת תקיפה.

ביולי 2013 קודמה לדרגת תת-אדמירל ומונתה לסגנית מפקד פיקוד כוחות הצי. ביולי 2015 מונתה למפקדת הצי השלישי של ארצות הברית וכיהנה בתפקיד עד ספטמבר 2017. היא האישה הראשונה שכיהנה בתפקיד זה.

טייסון בעלת תואר שני בלימודי ביטחון לאומי ואסטרטגיה צבאית ממכללת המלחמה של הצי. היא נשואה לוויין טייסון.

==קישורים חיצוניים==

*[http://www.navy.mil/navydata/bios/bio.asp?bioID=425 ביוגרפיה] באתר צי ארצות הברית

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:נווטים
קטגוריה:נווטות
קטגוריה:אנשי צוות אוויר אמריקאים
קטגוריה:מפקדי הצי השלישי של ארצות הברית
קטגוריה:בוגרות אוניברסיטת ואנדרבילט
קטגוריה:בוגרי אוניברסיטת ואנדרבילט
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
בית הספר השש שנתי אחד העם

בית הספר השש שנתי ע"ש אחד העם הוא מוסד חינוכי שש שנתי ועל יסודי הפועל בעיר פתח תקווה.

== היסטוריה ==
תיכון אחד העם הוקם ב-1959 בפתח תקווה ושמו הראשון היה "תיכון עירוני ב'". ב-1960 הוחלף שמו של בית הספר ל"תיכון אחד העם" על שמו של אשר גינצבורג.

ב-4 בפברואר 1963 קיבל בית הספר אישור ממשרד החינוך על הצטרפות תיכון אחד העם למשרד החינוך ולחלק מחוק חינוך חובה חינם. בספטמבר 1997 התיכון עבר למבנה חדש בשכונת אם המושבות בפתח תקווה.

מעל 20 שנה, תיכון אחד העם הוא בית ספר למחוננים, המסיים את מסלול המחוננים בפתח תקווה.

ב-1 בספטמבר 2013 נחנך מבנה החטיבה ע"ש אחד העם, בו לומדים תלמידי כיתות ז' עד ט' ולאחר סיומו ממשיכים לתיכון אחד העם.

ב-2021, בעקבות הסגירה של חטיבת הביניים רשיש, בחטיבת הביניים ע"ש אחד העם לומדים גם מחוננים.<ref></ref>

נכון לאפריל 2022, מנהלת התיכון היא יעל בצלאל, מנהלת השש-שנתי ומנהלת חטיבת הביניים היא ורדינה אוס.<ref></ref>

== פרטים נוספים ==
אשר צבי גינצבורג (אחד העם)]]
המבנה הנוכחי של התיכון שש שנתי אחד העם נמצא ברחוב זכרון יעקב 52 בפתח תקווה והוא נבנה ב-1995. בתיכון לומדים תלמידים מכיתות י, י"א וי"ב לאחר שסיימו את חטיבת הביניים אחד העם הסמוכה לתיכון. בתיכון יש 16 מגמות שאותן התלמידים יכולים לבחור, בתיכון חובה ללמוד מגמה אחת ואפשר ללמוד עד שתי מגמות. בין המגמות שיש בתיכון אחד העם: קולנוע, תיאטרון, מדעי המחשב, כימיה, פיזיקה, מדעי הטבע (ביולוגיה), ספורט וחינוך גופני, ערבית ומזרחנות.

==ראו גם==
* רשימת בוגרי ובוגרות בית הספר

== קישורים חיצוניים ==

* 

== הערות שוליים ==

קטגוריה:פתח תקווה: תיכונים
בדיקת שמיעה

בדיקת שמיעה
בדיקת שמיעה היא בדיקה רפואית שגרתית שמטרתה לבחון את יכולת השמיעה. הבדיקה נעשית בדרך כלל על ידי אודיולוגים. ישנם סוגים רבים של בדיקות שמיעה, והן משתנות בהתאם לגיל הנבדק ולבעיה אותה מנסים לאבחן.

== סוגי בדיקות שמיעה ==
בדיקת השמיעה כוללת שני סוגים עיקריים של בדיקות: בדיקות שמיעה סובייקטיביות התנהגותיות שדורשות שיתוף פעולה מצד הנבדק ובדיקות שמיעה אובייקטיביות שאינן תלויות בתגובת המטופל.

בדיקות סובייקטיביות:
* בדיקת אודיומטריה - הסוג הנפוץ ביותר של בדיקת שמיעה. המטופל מקשיב לצלילים טהורים (גלי סינוס בלחץ האוויר) בתדרים שונים. מטרת הבדיקה לבדוק את יכולתו של המטופל לשמוע את ה"צלילים רכים" ביותר שניתן לשמוע מתועדים. המטופל יושב בחדר אטום לרעש במהלך הבדיקה, על מנת להבטיח תוצאות בדיקה מדויקות.
* בדיקת הולכת אוויר - בדיקה שבה מושמות אוזניות על האוזן של הנבדק ונבדקת היכולת של שמיעת גלי קול בכל המסלול של האוזן החיצונית, האוזן התיכונה והאוזן הפנימית. תוצאת הבדיקה מתקבלת משקלול ירידת השמיעה (אם קיימת) על כל חלקי האוזן.
* בדיקת הולכת עצם - במהלך הבדיקה ממקמים מרטטת זעירה מאחורי אוזנו של הנבדק, השולח צליל דרך הגולגולת אל האוזן הפנימית. בדרך זו, ניתן לבדוק את תפקוד האוזן הפנימית, תוך עקיפת האוזן התיכונה.
* מבחן זיהוי דיבור - הנבדק נדרש לחזור על מילים המושמעות על רקע רעש בעוצמה נורמלית. מידת ההצלחה של הנבדק מלמדת עד כמה הצליל ברור לו.
* שמיעה במבחן רעש - בדומה למבחן זיהוי הדיבור, הבדיקה נעשית בכך שהנבדק חוזר על המילים שהוא שומע. בדיקה שכזו מתקיימת במקום שקט, כיוון שבדיקה מסוג זה במקום רועש לא תניב פרי.
בדיקות אובייקטיביות
* בדיקת טימפנומטריה - מטרת הבדיקה הזו היא לאבחן את מצב האוזן התיכונה והיענותו של עור התוף, שניהם שייכים בעיקרם לחלק הולכת קולות של מערכת השמיעה.
* בדיקת רפלקס אקוסטי - הבדיקה נועדה כדי למצוא היכן ממוקמת בעיית השמיעה. לאוזן התיכונה יש שריר שזז כאשר נשמע קול חזק. מדידת צלילים חזקים לפני שהשריר מספיק לנוע יכולה לתת מידע על הבעיה שבה השמיעה באוזן.
* בדיקת עכבה אקוסטית - בדיקה זו מודדת כמה חמצן נמצא בתוך תעלת האוזן. באפשרות הבדיקה לדעת האם ישנו חור בעור התוף.
* בדיקת BERA (Auditory Brainstem Response) - בדיקה נוירולוגית הבודקת את תגובת גזע המוח לגירוי קולי באמצעות אלקטרודה. הבדיקה נועדה לשם בדיקת יכולת השמיעה של הנבדק.
*בדיקת הדים קוכליאריים - בדיקה זו משמשת בדרך כלל כבדיקת סקר אצל ילודים, והיא נעשית על ידי החדרת מתמר לתעלת האוזן, שידור קול וקליטת ההחזר שלו. על ידי בדיקת ההדים הקוכליאריים ניתן לקבוע האם הקול שנשלח מגיע אל האוזן הפנימית.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שמיעה
שמיעה
גואו ג'יאנמיי



גוּאוֹ ג'יאנמיי (בסינית: 郭建梅; ילידת אוקטובר 1961) היא עורכת דין סינית, פעילת זכויות אדם ומנהלת ארגון ללא מטרת רווח העוסק בסיוע משפטי לנשים.

== ביוגרפיה ==
גואו נולדה באזור מוכה העוני של מחוז הואה שבפרובינציה חנאן. חזיונות העוני, הנחשלות ואי-השוויון ודיכוי הנשים בדורות קודמים של משפחתה ובכפר שהתגוררה בו הניעו אותה להקדיש את מפעל חייה לזכויות האישה בסין.

היא למדה לתואר בעריכת דין באוניברסיטת בייג'ינג והשלימה את לימודיה בשנת 1983. לאחר מכן, עבדה במשרד המשפטים של סין, בפדרציית הנשים הכלל-סינית (中华全国妇女联合会) ובהתאחדות עורכי הדין של סין רבתי.

היא משמשת כעת כמנכ"לית המרכז לחקר משפט נשים ולסיוע משפטי לנשים בבית הספר למשפטים של אוניברסיטת בייג'ינג. היא הייתה בין מייסדי המרכז בשנת 1995, שהיה לארגון החוץ ממשלתי הראשון ללא מטרת רווח שהתמחה בסיוע משפטי לנשים. בשנת 2010 אוניברסיטת בייג'ינג התנתקה באופן רשמי מהמרכז. המרכז כיום אינו מסונף לאוניברסיטה, אולם הוא קשור לבית הספר למשפטים שבה.

==== הישגים ופרסים ====

לגואו הייתה יד בשינוי חוק הנישואין בסין בשנת 2001 ובאישור 'התקנות לסיוע משפטי' ב-2003.

בשנת 2010 הוענק לגואו פרס סימון דה בובאר, וארגון העבודה הבינלאומי הכריז עליה כשגרירה הראשונה נגד אפליית חולי איידס בסין.

ב-2011 זכתה גואו באות האומץ הנשי הבינלאומי.

ב-2019 זכתה בפרס הקיום הנכון.

==== פרסומים ====
גואו פרסמה שמונה ספרים וערכה שלושה כרכים של "משפט בחיי היומיום" (Everyday Life Law) ושל "מדריך לתיקי סיוע משפטי לנשים" (A Guide to Women's Legal Aid Cases).

==קישורים חיצוניים==

קטגוריה:ילידות 1961
קטגוריה:סינים שנולדו ב-1961
קטגוריה:עורכות דין
קטגוריה:סינים
קטגוריה:יועצים משפטיים
קטגוריה:זוכות אות האומץ הנשי הבין-לאומי
קטגוריה:זוכי פרס הקיום הנכון
קטגוריה:זוכות פרס סימון דה בובואר
World (שיר)

World (בעברית: עולם) הוא השיר שייצג את אלבניה באירוויזיון 2017 שהתקיים בקייב, אוקראינה. השיר בוצע על ידי לינדיטה חלימי. השיר שנבחר ב-Festivali i Këngës 2016 שהוא הגמר הלאומי של אלבניה לאירוויזיון, נכתב על ידי גראלד ג'ארי והולחן על ידי קלודיאן צ'פוקו.

השיר בוצע על ידי חלימי רביעי מתוך 18 שירים בחצי הגמר הראשון של האירוויזיון. השיר הגיע למקום הארבעה עשר בחצי הגמר הראשון ולא העפיל לגמר.

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אירוויזיון 2017
קטגוריה:שירי אלבניה באירוויזיון
קטגוריה:שירים באלבנית
קטגוריה:בלדות פופ
קטגוריה:בלדות רוק
קטגוריה:שירי פופ רוק
קטגוריה:סינגלים בהוצאת יוניברסל מיוזיק גרופ
ייעוץ משפטי

ייעוץ משפטי הוא ייעוץ להתנהלות נכונה ביחס ללשון החוק היבש והפסיקה העדכנית במדינה נתונה.

במדינות מסוימות, היחידים שזכאים להעניק ייעוץ משפטי באופן פורמלי (כלומר על פי חוק ובאופן מכוון) הם עורכי דין שהורשו לעסוק בעריכת דין במדינה הנתונה. במדינות אחרות, דוגמת הולנד, גם משפטנים בעלי הסמכה ייעוצית מתאימה ראויים להעניק אותו בתחום המשפטי הספציפי בו קיבלו הסמכה ייעוצית.

כל הרשאי לתת ייעוץ משפטי פורמלי נקרא יועץ משפטי.

==ייעוץ משפטי שלא על ידי עורך דין או משפטן==

ייעוץ הנחשב לייעוץ משפטי ניתן לעיתים דה פקטו גם על ידי אנשים שאינם עורכי דין או משפטנים המוסמכים לכך, כגון מאכרים למיניהם או אף כעצה התנהלותית בין בני משפחה וחברים אשר כביכול נופלת בקטגוריה של "ייעוץ משפטי".

ייתכנו ספקות בשאלה האם החוק היבש אוסר על אדם לתת עצה התנהלותית לא פורמלית לקרוביו אם זו נופלת בקטגוריה של "ייעוץ משפטי" (הדבר תלוי בחוק היבש באותה מדינה) אך וודאי שבכלל מדינות העולם אסור לתת אותו באופן פורמלי (כלומר על פי חוק ובאופן מכוון) למי שלא הוסמך כראוי בידי מערכת המשפט של אותה המדינה כיועץ משפטי.

*
*
ג'וזף אוקוין

ג'וזף "ג'ואי" פיטר אוקוין (באנגלית: Joseph "Joey" Peter Aucoin) הוא קצין בדימוס בדרגת תת-אדמירל בצי ארצות הברית, בתפקידו האחרון שירת כמפקד הצי השביעי.

==ביוגרפיה==
אוקוין סיים ב-1980 תואר ראשון בהנדסת אלקטרוניקה מאוניברסיטת המדינה של קרוליינה הצפונית בה למד במסגרת תוכנית הכשרת קצונת המילואים של צי ארצות הברית. התגייס לצי, עבר קורס טיס, הוכשר כמפעיל מערכות (RIO) במטוסי F-14 טומקט ועבר הכשרה לטיסה קרבית ב"טופ גאן". 

שירת בטייסת הקרב 33 על סיפון נושאת המטוסים "אמריקה (CV-66)", שירת כמדריך טיסה בטייסת ההדרכה 101, שירת בטייסת הקרב 84 על סיפון נושאת המטוסים "נימיץ (CVN-68)" ובטייסת 41 על סיפון נושאת המטוסים "תאודור רוזוולט (CVN-71)". שימש קצין מבצעים של כנף 8 בנושאת המטוסים "תיאודור רוזוולט (CVN-71)". כאיש צוות אוויר השתתף במלחמת המפרץ. 

פיקד על טייסת 41 על סיפון נושאות המטוסים רוזוולט ו"ג'ון פ. קנדי (CV-67)". כמפקד הטייסת הוביל אותה במהלך "מבצע כוח מאוחד" לתקיפת כוחות הרפובליקה הפדרלית של יוגוסלביה במהלך מלחמת קוסובו. על פועלו ואומץ לבו עוטר בכוכב הכסף. במלחמת עיראק לחם כסגן מפקד כנף. במאי 2003 מונה למפקד כנף 5 הקדמית שנשלחה ליפן על סיפון נושאת המטוסים "קיטי הוק (CV 63)".

בספטמבר 2009 מונה למפקד קבוצת התקיפה השלישית בראשות נושאת המטוסים "ג'ון סטניס (CVN-74)" ושירת בתפקיד עד מאי 2011. 

תפקידי המטה שלו ביבשה כללו בין השאר שירות כקצין תכנון ותקציב במטות המשולבים, ראש ענף תכנון ופיתוח, ראש ענף כלי טיס בלתי מאוישים, וסגן ראש ענף לוחמה אווירית. במאי 2013 מונה לסגן לענייני מערכות לוחמה במטה ראש המבצעים הימיים. 

בספטמבר 2015 מונה למפקד הצי השביעי של ארצות הברית. בעקבות שורה של תאונות מבצעיות בצי, בהם התנגשות המשחתת פיצג'רלד באוניית מכולות בה נהרגו 7 מלחים והתנגשות המשחתת ג'ון ס. מקיין במכלית נפט, תקרית בה נהרגו 10 מלחים, הודח אוקוין ב-23 באוגוסט 2017 מתפקידו, חודש לפני מועד פרישתו המתוכנן.

במהלך שירותו צבר למעלה מ-4,700 שעות טיסה ו-1,300 נחיתות על נושאות מטוסים. 

אוקוין בעל תואר שני במינהל ציבורי מאוניברסיטת הרווארד ובעל תואר שני בלימודי ביטחון לאומי ואסטרטגיה צבאית ממכללת המלחמה של הצי. הוא נשוי ואב לשניים.

==לקריאה נוספת==
*Robert K. Wilcox, "Black Aces High: The Story of a Modern Fighter Squadron at War", הוצאת St. Martin's Press, 2004

==קישורים חיצוניים==

* [http://www.navy.mil/navydata/bios/navybio.asp?bioID=437 ביוגרפיה] באתר צי ארצות הברית
* [http://www.usatoday.com/story/news/world/2016/01/08/us-navy-commander/78496368/ N. Korea is biggest concern for U.S. Navy’s top commander in Asia], USA Today, 8 בינואר 2016

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:נווטים
קטגוריה:מעוטרי צלב התעופה המצוינת (ארצות הברית)
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:אנשי צוות אוויר אמריקאים
קטגוריה:מפקדי הצי השביעי של ארצות הברית
קטגוריה:מלחמת המפרץ: אישים
קטגוריה:אמריקאים שנולדו ב-1957
פט פרדי'ז דרופ

פט פרדי'ז דרופ (באנגלית: Fat Freddy's Drop) היא להקה מניו זילנד. סגנון המוזיקלי של הלהקה הוא שילוב של רגאיי, דאב, ג'אז, רית'ם אנד בלוז וטכנו.
הלהקה נוצרה בסוף שנות ה-90 על ידי מספר מוזיקאים מלהקות שונות מוולינגטון, ניו זילנד. חברי הלהקה המשיכו להופיע בהרכבים המקוריים עד שפט פרדי'ז דרופ הפכה למרכז הפעילות שלהם.

==חברי הלהקה==
בלהקה 7 חברים:
* דאלאס טמיירה (Dallas Tamaira) - שירה, גיטרה, 1999 ואילך.
* קריס פאימו (Chris Faiumu) - כלי הקשה, הפקה, 1999 ואילך.
* טובי ליינג (Toby Laing) - חצוצרה, 1999 ואילך.
* טהימנה קר (Tehimana Kerr) - גיטרה, 2000 ואילך.
* אייאן גורדון (Iain Gordon) - קלידים, 2000 ואילך.
* ג'ו לינדסי (Joe Lindsay) - טרומבון, טובה, מפוחית, 2000 ואילך.
* סקוט טוורס (Scott Towers) - סקסופון, 2007 ואילך.
* מרק ויליאמס (Mark Williams) "MC Slave" - מכונה "פרדי ה-8" - ראפ

חברי הלהקה בעבר:
* וורן מקסוול (Warren Maxwell) - סקסופון, 2000-2007.
* טום בילקי (Tom Bilke) - גיטרות, 1999-2000.
* בקסטר פרי (Baxter Perry) - בס, 2002-2003.

==אלבומים==
פט פרדי'ז דרופ הוציאו 4 אלבומי אולפן ו-4 אלבומי הופעה חיה.
* 2001 "Live at the Matterhorn"
* 2005 "Based on a True Story"
* 2009 "Dr Boondigga and the Big BW"
* 2010 "Live at Roundhouse"
* 2013 "Blackbird"
* 2015 "Bays"
* 2019 "Special Edition Part 1"
* 2020 "Lock-In"

==קישורים חיצוניים==

* 

קטגוריה:להקות ניו זילנדיות
קטגוריה:להקות רגאיי
פיג'ו P4

פיג'ו P4
פיג'ו P4 (צרפתית: Peugeot P4) הוא רכב שטח קל 4x4, אשר יוצר על ידי חברת פיג'ו הצרפתית בין השנים 1981–1988. הדגם נבנה ברישיון חברת מרצדס על בסיס דגם "Mercedes-Benz G-Class". המנוע נלקח מ-פיג'ו 504 ותיבת ההילוכים מ-פיג'ו 604. הדגם מופעל על ידי נהג אחד, וניתן לצרף 4 אנשי צוות או לחלופין 750 ק"ג של מטען.

ה-P4 שירת את צבא צרפת, ממנו היו בשנת 1981 בשירות כ-15,000 כלי רכב. גרסה אזרחית לא הצליחה מפאת המחיר הגבוה ויחס כח/משקל לקוי.

קיבולת מכל הדלק היא כ-75 ליטר + ג'ריקן רזרבי של 20 ליטר אשר איפשר טווח של 650–800 ק"מ. הדגם מתמודד בהצלחה עם מדרונות בשיפוע של 70%, ותעלות ומכשולים אנכיים של 0.50-0.60 מטר.

==גרסאות==
* P4D - גרסת מנוע דיזל
* P4P - גרסה משוריינת (נבנו 80 יחידות)
* P4 SAS - גרסה אשר נבנתה לכוחות המיוחדים. (הדגם כלל: מקלע MIT50 (קליבר 12.7 מ"מ), מקלע מסוג ANF1 (קליבר 7.62 מ"מ), ציוד לצליחת נהרות)
* PRV V6 P4 - גרסת 6 צילינדרים, יוצרו כ-20 יחידות

==תצורות==
* בסיס גלגלים קצר - 2,400 מ"מ
* בסיס גלגלים ארוך - 3,120 מ"מ
===דגמים (בסיס גלגלים קצר)===
* VP4A11 (מנוע 1,971 סמ"ק)
* VP4A50 (מנוע 2,498 סמ"ק)

== תמונות ==
<gallery>
French Peugeot P4 dsc06902.jpg| פיג'ו P4 - מבט לתא הנהג
P4-img 1005.jpg| פיג'ו P4 - מבט לתא הנהג
Circulation fh000013.jpg| פיג'ו P4
Milouf-p1030623.jpg| פיג'ו P4
Peugeot P4 photo-5.JPG| פיג'ו P4
</gallery>

==ראו גם==
* פיג'ו
* פיג'ו 504
* פיג'ו 604
* הוצ'קיס M201

==קישורים חיצוניים==

P4
קטגוריה:רכבי שטח קטנים
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1981
קטגוריה:מכוניות צרפתיות
מארי, מלכת דנמרק

מארי, מלכת דנמרק, .R.E (בדנית: Mary Elizabeth, Dronning af Danmark; נולדה ב-5 בפברואר 1972) היא מלכת דנמרק מתוקף נישואיה לפרדריק העשירי, מלך דנמרק.

==ביוגרפיה==
מארי אליזבת דונלדסון נולדה בהובארט שבאוסטרליה לזוג הורים שהיגרו מסקוטלנד ועבדו באוניברסיטת טסמניה. אמה הנרייטה קלארק הורן הייתה חברת מנהלה ואביה ג'ון דאלגליש דונלדסון פרופסור למתמטיקה. היא הצעירה מבין ארבעה ילדים (שלוש בנות ובן). בילדותה למדה לנגן על מספר כלי נגינה והייתה מעורבת בפעילות ספורטיבית. ב-1990 היא החלה ללמוד באוניברסיטת טסמניה, לאחר שסיימה את התואר עבדה במספר סוכנויות פרסום ועברה להתגורר במלבורן. ב-1998 עבדה תקופה כמנהלת חשבונות באדינבורו וב-2002 לימדה אנגלית בבית ספר למנהל עסקים בפריז.

במהלך אולימפיאדת הקיץ של שנת 2000 נפגשה מארי עם פרדריק בפאב בסידני, והשניים החלו לצאת ביחד. ההתחייבות הרשמית שלהם ב-2003 ונישואיהם בשנה שלאחר מכן היו נושא לתשומת לב רבה מצד התקשורת האוסטרלית והאירופית, שהציגה את הנישואים כ"רומנטיקה" מודרנית בין נסיך לבין פשוטת עם. הוא לא זוהה על ידי חבריה כנסיך הכתר של דנמרק עד לפגישתם. השניים ניהלו מערכת יחסים ארוכת טווח בטלפון, באימייל ובהתכתבות. פרדריק ערך מספר ביקורים דיסקרטיים לאוסטרליה. ב-15 בנובמבר 2001 חשף השבועון הדני "בילד בלדט" את מארי כחברתו של פרדריק. אז בדצמבר 2001 עברה מארי מאוסטרליה לדנמרק, בזמן שעבדה כמורה לאנגלית בפריז. ב-14 במאי 2004 התחתנו השניים בקתדרלת קופנהגן, ולאחר מכן חגגו את ירח הדבש באפריקה. בתחילה התגוררו בני הזוג בארמון פרדנסבורג, ולאחר מכן עברו להתגורר בארמון אמליינבורג, ובמהלך השנים נולדו להם 4 ילדים.

מארי ממלאה תפקידים ייצוגיים שונים כחברת בית המלוכה הדני, ובנוסף היא פעילה למען זכויות הלהט"ב בדנמרק. כמו כן נחשבת מארי לאחת הנשים האופנתיות ביותר בעולם, והיא משמשת כפטרונית האופנה בדנמרק.

==משפחתה==
ב-14 במאי 2004 התחתנה מארי עם המלך פרדריק העשירי, ונולדו להם 4 ילדים:
* כריסטיאן, נסיך הכתר של דנמרק (נולד ב-2005)
* איזבלה, נסיכת דנמרק (נולדה ב-2007)
* וינסנט, נסיך דנמרק (נולד ב-2011)
* יוספינה, נסיכת דנמרק (נולדה ב-2011)

==קישורים חיצוניים==

* 

==הערות שוליים==

קטגוריה:בית שלזוויג-הולשטיין-זונדרבורג-גליקסבורג
קטגוריה:נשים אוסטרליות
קטגוריה:דניות שנולדו ב-1972
קטגוריה:דנים שנולדו ב-1972
משפחת קיין

משפחת קיין (באנגלית: Kane Family) היא משפחה בדיונית מסדרת הספרים של הסופר ריק ריירדן הקרויה על שמה - "משפחת קיין והאלים המצריים".

== בני המשפחה ==
=== קרטר קיין ===
קרטר קיין הוא בנם הבכור בן הארבע עשרה של ג'וליוס ורובי קיין ואחיה הגדול של סיידי קיין.

נער בן 14 וחרטום צעיר. משמש כגוף המארח של הורוס לכל אורך הספר הראשון, ובסוף הספר השלישי. מתמחה בקסמי קרב ונלחם בעזרת חרב מעוקלת בשם ח'ופש. קרטר מאוהב בכל ליבו בחרטומה זיה ראשיד, אך בסוף הספר הראשון התברר שהתאהב בשבתי שנוצר בצלמה. עם זאת, בספר השני הוא יוצא למצוא את זיה האמיתית אך מתאכזב לגלות שזכרונות השבתי שהועברו אליה, חסרי משמעות בשבילה. למרות זאת, בספר השלישי היא מתאהבת בו מחדש. יודע כמעט הכל על מצרים העתיקה.

=== ג'וליוס קיין ===
אביהם של קרטר וסיידי. ארכאולוג. משמש כגוף מארח לאוסיריס.

=== רובי קיין (פאוסט) ===
רובי פאוסט היא אשתו של ג'וליוס ואימם המנוחה של קרטר וסיידי. נהרגה כשכלאה את אפופיס באובליסק מחט קלאופטרה. במהלך הספרים היא נשארת לצידו של ג'וליוס קיין (אוסיריס) וחיה איתו. בספר השלישי היא מספרת לסיידי שהן יכולות לתקשר אחת עם השנייה בעזרת קמע תית.

===סיידי קיין===
נערה בת 12 ובת חרטומים מתחילה. אחותו הקטנה של קרטר והגוף המארח של איזיס לכל אורך הספר הראשון, ובסוף הספר השלישי. סיידי היא נערה מרדנית שאוהבת לשבור חוקים. בספר הראשון היא מתאהבת באנוביס. עם זאת, בספר השני היא נקרעת בינו לבין וולט סטון. הבעיה היא שאנוביס הוא אל המוות, וולט גוסס. אולם, בסוף הספר השלישי הבעיה נפתרת: רגע לפני מותו, וולט הופך לגוף מארח של אנוביס, וכך הבעיה נפתרת. סיידי חייה מאז גיל שש אצל סבא וסבתא שלה בלונדון. פעמיים בשנה הייתה נפגשת עם אביה ועם קרטר.

===איימוס קיין===
אחיו של ג'וליוס. חרטום מלומד והאפוטרופוס של קרטר וסיידי. הגוף המארח של סת לכל אורך הספר הראשון, ובסוף הספר השלישי בקרב בבית החיים נגד המורדים ונגד אפופיס אחר-כך הוא שוב משמש כגוף מארח ומתעל את כוחו עם סת. בסוף ספר השני הופך ללקטור הראשי של הנום הראשון. ידוע באהבתו לחליפות מחויטות ולג'אז.

2017 04
קטגוריה:משפחת קיין והאלים המצריים
ג'ן טיי

ג'ן טיי (באנגלית: Jan E. Tighe) היא קצינה בדימוס בדרגת תת-אדמירל בצי ארצות הברית. בתפקידה האחרון שירתה כקצינת המודיעין של הצי וסגנית לתחום לוחמת המידע של ראש המבצעים הימיים.

==ביוגרפיה==
טיי נולדה בבאולינג גרין שבקנטקי וגדלה בפלנטיישן שבפלורידה. ב-1984 סיימה לימודים באקדמיה הימית של ארצות הברית והתגייסה לצי ארצות הברית. למדה רוסית במכון לשפות של מחלקת ההגנה ושירתה כקריפטולוגית. 

מילאה תפקידים בבסיסי הצי בפלורידה, וירג'יניה ויפן. במהלך מלחמת המפרץ שירתה בטייסת הסיור הראשונה של הצי בתפקידי מודיעין אותות כאשת צוות אוויר במטוסי לוקהיד EP-3E. שירתה במטה כוחות צי האוקיינוס השקט של ארצות הברית, בקבוצת ביטחון המידע של הצי ובפיקוד לוחמת הרשת של הצי. שימשה עוזרת למפקד פיקוד הסייבר של ארצות הברית, הגנרל קית' אלכסנדר. טיי שירתה כסגנית מפקד פיקוד הסייבר של הצי וסגנית קצינת אג"ם בפיקוד הסייבר של ארצות הברית. עמדה בראש מפקדת הסוכנות לביטחון לאומי (NSA) ושירות הביטחון המרכזי (CSS) בהוואי.

באפריל 2014 קודמה לדרגת תת-אדמירל ומונתה למפקדת פיקוד הסייבר של הצי/הצי העשירי של ארצות הברית. היא הייתה בכך האישה הראשונה שמונתה למפקדת צי ממוספר בצי ארצות הברית. ביולי 2016 מונתה לקצינת המודיעין של הצי וסגנית ראש המבצעים הימיים ללוחמת מידע. באוגוסט 2018 פרשה מהשירות הצבאי.

במהלך שירותה עוטרה בין השאר במדליית השירות המצוין של הצי, במדליית השירות העילאי של מחלקת ההגנה, בלגיון ההצטיינות ובמדליית האוויר.

לאחר פרישתה מונתה לדירקטורית בחברת גולדמן זקס, בחברת הביטוח פרוגרסיב ובחברת IronNet. היא מכהנת בחבר הנאמנים של MITRE ומשמשת יועצת בחברת Paladin Capital Group.
 
טיי בעלת תואר שני במתמטיקה שימושית ודוקטורט בהנדסת אלקטרוניקה מבית הספר של הצי ללימודים מתקדמים. היא נשואה לדייוויד ואם לבן ובת.

==קישורים חיצוניים==

* [http://www.navy.mil/navydata/bios/navybio.asp?bioID=609 ביוגרפיה] באתר צי ארצות הברית

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:מעוטרי מדליית האוויר
קטגוריה:אנשי צוות אוויר אמריקאים
קטגוריה:מלחמת המפרץ: אישים
קטגוריה:אדמירליות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
ארמנד מויאל

ארמנד מויאל (בצרפתית: Armand Mouyal; 13 באוקטובר 1925 - 15 ביולי 1988) היה סייף צרפתי-יהודי. זכה במדליות ארד אולימפית (מלבורן 1956) בדקר קבוצתי ואלוף העולם (גדנסק 1957) בדקר אישי, בעל 8 מדליות עולמיות מהן 2 זהב.

== ביוגרפיה ==
מויאל נולד וגדל באוראן, אלג'יריה. הוא היה קצין משטרה צרפתי. החל להתאמן בסיף בתחילת שנות ה-50 וזכה באליפות צרפת בדקר אישי בשנים 1952, 1953, 1954, 1957 ו-1959.

באולימפיאדת הלסינקי (1952) השתתף מויאל בתחרות בדקר אישי בסיבוב הראשון שבו ניצח 3 קרבות והפסיד ב-4 קרבות ולא עלה לסיבוב השני ובתחרות הקבוצתית הוא עלה לשלב רבע הגמר וסיים במקום שמיני.

בשנת 1955 דורג מויאל במקום חמישי בעולם.

באולימפיאדת מלבורן (1956) זכה מויאל במדליית ארד בתחרות הקבוצתית בדקר והגיע לשלב חצי הגמר בדקר אישי וסיים במקום עשירי. באותה שנה דורג במקום שמיני בעולם.

באליפות העולם שנערכה בפריז בשנת 1957 זכה מויאל במדליית זהב בתחרות בדקר אישי.

באולימפיאדת רומא (1960) סיים מויאל במקום שביעי בתחרות האישית בדקר. במדליית הכסף זכה היהודי אלן ג'יי מבריטניה ובמקום שישי סיים היהודי בן ארצו איב דרייפוס. נוסף לכך, הוא סיים במקום תשיעי בתחרות הקבוצתית בדקר.

==הנצחה==
ב-1988 הונצח מויאל ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

==קישורים חיצוניים==

* [https://web.archive.org/web/20091012040805/http://sports123.com/fen/mw-ep.html ארמנד מויאל], באתר Sports 123 
* [http://www.jewsinsports.org/Olympics.asp?sport=olympics&ID=67 ארמנד מויאל], באתר Jews in Sports 

== הערות שוליים ==

קטגוריה:סייפים צרפתים
קטגוריה:סייפים יהודים
קטגוריה:יהודים צרפתים
קטגוריה:אלופי עולם יהודים
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:חברי היכל התהילה של הספורטאים היהודים: צרפתים
קטגוריה:זוכי מדליית ארד אולימפית מצרפת
קטגוריה:צרפתים שנולדו ב-1925
קטגוריה:צרפתים שנפטרו ב-1988
ביד חזקה ובזרוע נטויה

בְּיָד חֲזָקָה וּבִזְרוֹעַ נְטוּיָה הוא מושג ביהדות, המוזכר בתנ"ך במספר מקומות. המושג מייצג את שימושו של האלוהים בכוחו למען העם היהודי.

==אזכורים==
קטע הדיון על "ביד חזקה ובזרוע נטויה", [[הגדת רוטשילד]]
ב (פרשת וארא), לאחר תלונתם של עם ישראל על כך שפרעה מכביד את ידו עליהם, לאחר כל פנייה של משה אליו, למשל, הכנת לבנים מבלי שניתן להם תבן, אלוהים אומר למשה כי פרעה עצמו יוציא את עם ישראל ממצרים, ואלוהים יוציא אותם "ביד חזקה ובזרוע נטויה".

ב, מופיע המושג כחלק מפנגרמה, משפט הכולל את כל האותיות באלפבית, אחת מהשתיים המופיעות בתורה: "או הנסה אלהים, לבוא לקחת לו גוי מקרב גוי, במסת באתת ובמופתים ובמלחמה וביד חזקה ובזרוע נטויה, ובמוראים גדלים: ככל אשר-עשה לכם ה' אלהיכם, במצרים - לעיניך" .

בעשרת הדיברות מופיע המושג כהצדקה לדיבר הרביעי על שמירת השבת: 

המושג חוזר גם ב, בעת הציווי על מעשר הפירות הראשונים (ביכורים): "וַיּוֹצִאֵנוּ ה' מִמִּצְרַיִם בְּיָד חֲזָקָה וּבִזְרֹעַ נְטוּיָה וּבְמֹרָא גָּדֹל וּבְאֹתוֹת וּבְמֹפְתִים".

המושג מצוטט גם בהגדה של פסח:
* בדיון על המשפט: "וַיּוצִאֵנוּ ה' מִמִצְרַים בְּיָד חֲזָקָה, וּבִזְרעַ נְטוּיָה, וּבְמרָא גָּדל, וּבְאתות וּבְמפְתִים"
* בעת הצגת עשר מכות מצרים
* באמירת הלל הגדול

==משמעות==
אלוהים יראה את כוחו הרב גם לבני ישראל וגם לאומות הגויים, כדי להראות להם את מסירותו לעמו. לשם כך הקשה אלוהים את לב פרעה. 

==קישורים חיצוניים==

* 
* 
* [http://www.aspaklaria.info/007_ZAYIN/%D7%96%D7%A8%D7%95%D7%A2%20%D7%A0%D7%98%D7%95%D7%99%D7%94.htm זרוע נטויה], באתר אספקלריה

קטגוריה:ניבים וביטויים תנ"כיים
קטגוריה:הגדה של פסח
קטגוריה:ליל הסדר
קטגוריה:האמונה היהודית
פיג'ו 309

פיג'ו 309
פיג'ו 309
פיג'ו 309 היא מכונית משפחתית אשר יוצרה על ידי חברת פיג'ו הצרפתית בין השנים 1985–1993

סך הכול יוצרו 1,169,177 יחידות.

הדגם יוצר גם ב- הודו בין השנים 1994-1997, בספרד ובבריטניה.

מקדם הגרר של ה"פיג'ו 309" הוא 0.33.

==תצורות==

* 3 דלתות הצ'בק, 4 מקומות 
* 5 דלתות הצ'בק, 5 מקומות

==דגמים==
* פיג'ו 309 - בסיסי
* פיג'ו 309 XE 
* פיג'ו 309 GE 
* פיג'ו 309 GL
* פיג'ו 309 GL Profil
* פיג'ו 309 GR
* פיג'ו 309 SRD 
* פיג'ו 309 XS
* פיג'ו 309 SR
* פיג'ו 309 GTI
* פיג'ו 309 GT
* פיג'ו 309 GTX
* פיג'ו 309 SX
* פיג'ו 309 XA (ואן)
* פיג'ו 309 SR Injection
* פיג'ו 309 GLD
* פיג'ו 309 GRD
* פיג'ו 309 XRD
* פיג'ו 309 XLD

== תמונות ==
<gallery>
קובץ:1988 Peugeot 309 1.3 GL (13912952241).jpg| פיג'ו 309, 5 דלתות הצ'בק, שנת 1988 
קובץ:1989 Peugeot 309 XE (12090831606).jpg| פיג'ו 309 דגם XE, שנת 1989
קובץ:1990 Peugeot 309 GR Automatic (17048968932).jpg| פיג'ו 309 דגם GR, שנת 1990
קובץ:1986 Peugeot 309 (8770636514).jpg| פיג'ו 309, שנת 1986
קובץ:Dieppe, Seine-Maritime - France (11399378394).jpg| פיג'ו 309 - 3 דלתות הצ'בק
קובץ:Peugeot 309 Vital.jpg| פיג'ו 309, 5 דלתות הצ'בק 
קובץ:Peugeot 309 1.4 XS (16410830791).jpg| פיג'ו 309, דגם XS, גרסת 3 דלתות הצ'בק
קובץ:Green3.JPG| פיג'ו 309, 3 דלתות - מבט לתוך הרכב
קובץ:Peugeot 309-SX.jpg| פיג'ו 309, 5 דלתות הצ'בק, דגם SX
קובץ:1989 Peugeot 309 GTX (4497335894).jpg| פיג'ו 309 דגם GTX, שנת 1989 
</gallery>

==ראו גם==

* פיג'ו
* פיג'ו 305
* פיג'ו 306

==קישורים חיצוניים==

==הערות שוליים==

קטגוריה:מכוניות משפחתיות
309
קטגוריה:דגמי מכוניות שהושקו ב-1985
קטגוריה:מכוניות צרפתיות
גרייס זבריצקי

גרייס זבריצקי (באנגלית: Grace Zabriskie; נולדה ב-17 במאי 1941) היא שחקנית אמריקאית, המוכרת בעיקר בשל תפקידה בתור שרה פאלמר בסדרה "טווין פיקס" <small>(1991-1990)</small> ובסרט ההמשך "טווין פיקס: אש הולכת איתי" <small>(1992).</small>

==ביוגרפיה==
זבריצקי נולדה בניו אורלינס, לואיזיאנה למשפחה ממוצא פולני והולנדי. 

== קריירה ==
ב-1979 היא התפרסמה ששיחקה בסרט "נורמה ריי" של הבמאי מרטין ריט, וב-1981 שיחקה במיני סדרה המבוססת על הרומן קדמת עדן.

בשנת 1982 היא שיחקה את אמה של דברה ווינגר בסרט הדרמה הצבאי "קצין וג'נטלמן". באותה שנה שיחקה בסרט הטלוויזיה "שירת התליין", אשר מבוסס על ספרו של נורמן מיילר. 

גילמה את שרה פאלמר, אמא של לורה בסדרה "טווין פיקס" ואת אמה של סוזן, חברתו של ג'ורג' בסיטקום המצליח "סיינפלד".

בין הסרטים שהיא שיחקה בהן: שחיתות בגדול, דראגסטור קאובוי, איידהו שלי, בסרט האימה "משחק ילדים 2" (כעובדת סוציאלית שמעבירה את הילד אנדי למשפחת אומנה, ובהמשך אותו סרט נרצחת על ידי הבובה צ'אקי). סרט אימה נוסף ששיחקה בו הוא הטינה (כאישה במצב סיעודי שנופלת קורבן לאחת הרוחות בבית הרדוף בו היא מתגוררת).

היא גילמה גם אלכוהוליסטית בפרק בסדרה מלך השכונה והופיעה בין היתר בפרק של הסדרה "מכושפות".

בשנת 1996 שיחקה לצד ג'ודית לייט בסרט הטלוויזיה "רצח ליד הדלת שלי". בשנת 1997 שיחקה בסרט הטלוויזיה "הילד של השטן", סרט אימה לצידה של מאיה רודולף, ושיחקה בקומדיה "נוצץ" לצד אוקטביה ספנסר. 

בשנת 2006 שיחקה בסרטו של דייוויד לינץ' "אינלנד אמפייר", ובשנת 2007 שיחקה גרייס בקומדיה הרומנטית "רישיון לחתונה" לצד רובין ויליאמס ומנדי מור. בנוסף, שיחקה בסרט "חסרי זהירות". בשנת 2009 שיחקה בסרטו של ורנר הרצוג, "בני, בני, מה עשית?" לצד מייקל שאנון. בשנת 2013 שיחקה בקומדיה "טעות בשוטר" הפקה אמריקאית-צרפתית לצד ברנדון בימר.

בשנת 2017 שיחקה לצידם של דרו ברימור וטימותי אוליפנט בקומדיית האימה "דיאטת סנטה קלריטה" של רשת נטפליקס.

== חיים אישיים ==
בשנות העשרים המוקדמות שלה, זבריצקי הייתה נשואה לרוב, איתו היו לה שתי בנות; הלן, גם היא הפכה לשחקנית אשר מתה ב-1993 מלימפומת הודג'קין ומריון ליין, שהייתה ציירת; היא מתה ב-2019 ממחלת הסרטן בגיל 56. 

==קישורים חיצוניים==
* 

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא פולני
קטגוריה:אמריקאיות ממוצא הולנדי
קטגוריה:אמריקאיות שנולדו ב-1941
קטגוריה:אמריקאים שנולדו ב-1941